OzLabs/hebrew-wiki-articles huggingface dataset:
דוחל שחור-גרון

Saxicola rubicola

דוחל שחור גרון (שם מדעי: Saxicoia rubicola) הוא ציפור ממשפחת החטפיתיים בסדרת ציפורי שיר. לעיתים משויך למשפחת הקיכליים.

מקור השם כנראה המילה הארמית "דחיל" שמשמעותה פחד, משום שהוא רוטט כאילו הוא מפחד. תרגום השם המדעי הוא שוכן סלעים.

==תיאור הציפור==
מוטת כנפיו היא 18–22 ס"מ, אורך גופו הוא 11.5-13 ס"מ, ומשקלו 14–16 גרם. רגלו ארוכה ושחורה, והאצבעות עדינות. המקור קצר, חד וגם הוא שחור. קשתית העין בצבע חום כהה. אצל הזכר הראש והסנטר שחורים, בצידי הצוואר יש שני כתמים לבנים. העל שת חום מנוקד או לבנבן. חלקי הגוף העליונים שחומים. החזה כתום-ערמוני והבטן לבנה. אצל הנקבה הצבעים דהויים יותר, והכתמים בצידי הצוואר קטנים.

==מזון==
מזונו העיקרי הוא חרקים וחסרי חוליות אחרים וזחליהם, לעיתים ניזון מפירות וזרעים. נצפה אוכל לטאות ודגים קטנים.

==קינון ושטחי מחיה==
מצוי בישראל בין ספטמבר לאפריל, חולף וחורף בכל הארץ. נמצא בשטחים פתוחים עם צמחייה חד שנתית ושיחים או עצים נמוכים, שם הוא גם מקנן.

בני הזוג נמצאים בדרך כלל זה ליד זה. גודל שטח המחיה שלהם הוא 5–10 דונם, הזוג חוזר בדרך כלל לאותה הטריטוריה כל שנה. הדוחל אינו מקנן בישראל. הקן נמצא קרוב לקרקע על שיח נמוך וצפוף. בניית הקן נמשכת 4–10 ימים. הנקבה מטילה 4–6 ביצים ודוגרת עליהן לבדה במשך 13–14 ימים. שני ההורים מאכילים ומטפלים בגוזלים שבקעו, הגוזלים פורחים אחרי 13–14 יום מן הבקיעה, לפעמים לפני שיכולים לעוף. שני ההורים מאכילים את הגוזלים 4–5 חמישה ימים אחרי הפריחה, אחר הזכר ממשיך לבדו להאכילם 5–10 ימים בזמן שהנקבה מתחילה לבנות קן למחזור נוסף. הדוחלים משלימים 2–4 מחזורי קינון בשנה.

==התנהגות אופיינית==
הוא מרבה לעמוד בנקודות תצפית בולטים כמו עמודים, גדרות, קוצים ולרטוט בזנבו ובכנפיו. מעמדתו קולט הדוחל חרקים, צד אותם וחוזר למקומו. קולות האזהרה הם שריקה ונקישות, "ויסט טרק טרק ויסט...", השירה גבוהה, רוטטת וחד-גוונית.

==גלריה==
<gallery>
קובץ:Schwarzkehlchen62ib.jpg
קובץ:Schwarzkehlchen33Weibchen.jpg
קובץ:Schwarzkehlchen16Weibchen.jpg
קובץ:Malestonechatseaham Cropped.jpg
קובץ:Schwarzkehlchen34Männchen.jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ארץ ישראל: חטפיתיים
קטגוריה:חטפיתיים
קטגוריה:בעלי חיים שתוארו ב-1766
ריתוך נקודות

רתכת לריתוך נקודות. לאחר כוונון הפרמטרים, הפועל מניח את שני הפחים הצמודים בין האלקטרודות, ומבצע את הריתוך בלחיצה על הדוושה. הלחיצה מצמידה את האלקטרודה העליונה לפחים, ומזרימה את הזרם המתאים לפרק זמן מתאים, לפי הכוונון.
ריתוך נקודות היא שיטת ריתוך המבוססת על חימום מקומי בעזרת זרם חשמלי גבוה המוזרם לפרק זמן קצר דרך נקודת המגע בין שני הגופים המרותכים. בניגוד לרוב סוגי הריתוך החשמלי, בשיטה זו לא נעשה שימוש בקשת חשמלית, וכן אין שימוש בחומר מילוי.

בריתוך נקודות נעשה שימוש בדרך כלל כאשר הגופים אותם מרתכים הם פחי מתכת כאשר העובי האפייני של הפח הוא בין 0.5 ל-3 מילימטר. בדרך כלל לחיבור שני פחים משתמשים במספר נקודות.

==תיאור התהליך==
לביצוע הריתוך משתמשים בשתי אלקטרודות מסגסוגת נחושת, מעוצבות לפי הצורך. הפחים המרותכים מונחים בין שתי האלקטרודות, ואלו לוחצות את הפחים אחד לשני בכוח. זרם חשמלי רב עוצמה מוזרם מאלקטרודה אחת לשנייה, דרך הפחים לזמן קצר (בדרך כלל משך הזמן נמדד במילישניות בודדות). בנקודת המגע בין הפחים מתפתח חום עז עקב ההתנגדות החשמלית ביניהן, דבר שגורם להתכת כמות קטנה של מתכת מכל אחד מהפחים. המתכת המותכת מתמצקת מיד כאשר הזרם נפסק, ויוצרת נקודת חיבור בין הפחים. משך הזמן הקצר גורם לכך שמעט חום באופן יחסי מועבר לאזורים שמחוץ לנקודת הריתוך, מה שתורם למעט עיוותים וריתוך נקי. בשימוש אופייני יוצרים סדרה או שורה של נקודות חיבור כאלו במרחקים קצובים כדי ליצור מעין קו תפר המחבר את שני הפחים, ומכאן שם התהליך "ריתוך נקודות".

==פרמטרים==
קיימים מספר פרמטרים בריתוך נקודות: צורת האלקטרודות, עצמת הכוח בו הן לוחצות על הפחים, עצמת הזרם החשמלי שמוזרם בין האלקטרודות, ומשך הזמן בו הזרם מוזרם.

הפעלת לחץ קטן מדי, זרם חשמלי קטן מדי או במשך פרק זמן קצר מדי יגרמו לכך שמעט מדי מתכת תימס מן הפחים, ונקודת הריתוך תהיה חלשה מדי. לעומת זאת שימוש בלחץ חזק מדי, זרם חזק מדי או למשך זמן ארוך מדי יגרמו להמסת יותר מדי חומר, ולחץ האלקטרודות על נקודת הריתוך יגרום ל"בריחת" כל החומר מן הנקודה, כך שבסוף התהליך במקום נקודת חיבור בין הפחים ייווצר חור במקום החיבור.

==יתרונות וחסרונות==
===יתרונות===
* ריתוך נקודות מתאים במיוחד לאוטומציה, וריתוך נקודות אוטומטי יכול להיות מהיר ובעל הדירות גבוהה.
* ללא קשת חשמלית וחומר מילוי תהליך הריתוך נקי באופן יחסי.
* תהליך ייצור זול.
* לאחר קביעת הפרמטרים הנכונים על ידי בעל מקצוע, ביצוע התהליך הוא מכני ואינו דורש מיומנות גבוהה.
===חסרונות===
* לעיתים קרובות ריתוך נקודות מספק פחות חוזק מכני מסוגי ריתוך אחרים היוצרים תפר רציף.
* במקרים רבים, בגלל מגבלות של גודל וצורה, לא ניתן להשתמש בריתוך נקודות.
* שיטת ריתוך זו לא מתאימה לכל סוגי החומר

==שימושים אופייניים==
ריתוך נקודות מתאים במיוחד לאוטומציה בכלל, ורובוטים תעשייתיים בפרט. שימוש נפוץ בשיטה זו נעשה כשלב בפס ייצור, ובפרט בתעשיית הרכב, בהן נעשה שימוש נרחב בריתוך נקודות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
נקודות
שרביט היושר והרחמים

שמאל
שרביט היושר והרחמים (באנגלית: the Rod of Equity and Mercy) או שרביט היונה (Sceptre with the Dove או the Rod with the Dove) הוא שרביט המהווה חלק מתכשיטי הכתר של הממלכה המאוחדת.

==היסטוריה ושימושים==
השרביט הוכן עבור הכתרתו של המלך צ'ארלס השני בשנת 1661. השרביט הוא שרביט זהב ואבנים יקרות שבראשו גלובוס ועליו צלב שבראשו יונה המצופה אמייל. היונה מסמלת את רוח הקודש, והשרביט את הסמכות הרוחנית של המונרך. 

במהלך טקס ההכתרה, יורש העצר יושב על כיסא ההכתרה כשבידו הימנית שרביט אדוארד הקדוש (המסמל את הסמכות הארצית של המונרך) ובידו השמאלי שרביט היושר והרחמים (הסמכות הרוחנית) בעת שהארכיבישוף מקנטרברי מכתיר את יורש העצר עם כתר אדוארד הקדוש.

השרביט מוצג בבית התכשיטים שבמצודת לונדון.

קטגוריה:תכשיטי הכתר של הממלכה המאוחדת
זנקט יאקוב פארק

זנקט יאקוב פארק (בגרמנית St. Jakob-Park; בצרפתית Parc Saint-Jacques) הוא אצטדיונה העירוני של קבוצת הכדורגל השווייצרית פ.צ. בזל, ושל נבחרת שווייץ בכדורגל. כמו כן זהו אצטדיון הכדורגל הגדול ביותר בשווייץ.
בתחילה היה האצטדיון אמור להכיל 38,500 מושבים, אולם עקב העובדה ששווייץ (ביחד עם אוסטריה) נבחרה לארח את יורו 2008, האצטדיון הורחב ל-42,500 מקומות ישיבה. האצטדיון תוכנן על ידי משרד האדריכלים השווייצרי, זוכה פרס פריצקר, הרצוג ודה מרון. 

האצטדיון מחולק לארבעה אזורים, C, B, A, ו-D, לכל צד באצטדיון, ואגף G, הכולל את המרפסות העליונות, שנבנה אחר כך. בניית האצטדיון החלה ב-13 בדצמבר 1998, ונועדה להחליף את אצטדיון זנקט יאקוב הישן. האצטדיון נחנך ב-15 במרץ 2001. האצטדיון זכה לדירוג ארבעה כוכבים בדירוג אופ"א.

בשנת 2016 אירח האצטדיון את גמר הליגה האירופית, בו גברה סביליה הספרדית על ליברפול האנגלית בתוצאה 1–3, לעיני כ-35 אלף צופים.

==יורו 2008==

במהלך יורו 2008, אירח האצטדיון שישה משחקים – שלושה בשלב הבתים (משחק הפתיחה ושאר משחקי הנבחרת השווייצרית), שני רבעי-גמר, וכן את משחק חצי הגמר בין ל.

===טבלת המשחקים באצטדיון===

{| class="wikitable" style="text-align: right;;" width="60%"
|-
!תאריך
!שעה (CET)
!קבוצה 1
!תוצאה
!קבוצה 2
!תוצאה
!צופים
|-
|7 ביוני 2008||<center>18:00||||style="text-align:center;"|<center>0 – 1||| ||<center>סיבוב ראשון||style="text-align:center;"|39,730
|-
|11 ביוני 2008||<center>20:45||||style="text-align:center;"|<center>1 – 2||||<center>סיבוב ראשון||style="text-align:center;"|39,730
|-
|15 ביוני 2008||<center>20:45||||style="text-align:center;"|<center>2 – 0||||<center>סיבוב ראשון||style="text-align:center;"|39,730
|-
|19 ביוני 2008||<center>20:45||||style="text-align:center;"|<center>2 – 3||||<center>רבע גמר||style="text-align:center;"|39,374
|-
|21 ביוני 2008||<center>20:45||||style="text-align:center;"|<center>1 – 3 <sup>(1)</sup>||||<center>רבע גמר||style="text-align:center;"|38,374
|-
|25 ביוני 2008||<center>20:45||||style="text-align:center;"|<center>3 – 2 ||||<center>חצי גמר||style="text-align:center;"|39,374
|}
<sup>(1)</sup> בתום הארכה

==קישורים חיצוניים==

* [https://www.fcb.ch/de-CH/Stadion/Zahlen-Fakten האצטדיון באתר פ.צ. בזל] 
* [http://www.stadiumguide.com/stjakobpark.htm זנקט יאקוב פארק] באתר Stadium Guide

קטגוריה:אצטדיוני כדורגל בשווייץ
קטגוריה:פ.צ. בזל
קטגוריה:בזל: ספורט
קטגוריה:אצטדיוני גמר הליגה האירופית
קטגוריה:בזל: מבנים
חונאס גוטיירס

חונאס מנואל גוטיירס (בספרדית: Jonás Manuel Gutiérrez; נולד ב-5 ביולי 1983 בסאנס פניה שבפרובינציית בואנוס איירס, ארגנטינה) הוא כדורגלן ארגנטינאי המשחק בעמדת הקשר בבאנפילד.

== קריירה ==
גוטיירס החל לשחק בולס סארספילד בשנת 2001 ושיחק בשורותיה עד קיץ 2005. במדי ולס התפרסם בשל פריצותיו באגפים וזכה עמה באליפות הקלאוסורה לשנת 2005. בקיץ 2005 עבר לשחק בהשאלה במועדון הספרדי מאיורקה. במאיורקה הפך גוטיירס לשחקן הרכב חשוב של הקבוצה. לפני תחילת עונת 2007/08 ניסו מספר קבוצות אנגליות לרכוש את כרטיסו של גוטיירס אך ללא הצלחה. בתום העונה הצהיר גוטיירס על חוסר רצונו להמשיך לשחק במאיורקה ועל רצונו לעבור לשחק בקבוצה בכירה יותר כשהעדיפות היא לקבוצה אנגלית. בנוסף, תובעת קבוצתו הקודמת ולס סארספילד בעלות על כרטיסו של השחקן.

ב-1 ביולי 2008 פרסמה ניוקאסל יונייטד על העברתו של גוטיירס לשורותיה.
בסיום עונת 2008-2009 ירדה ניוקאסל ליגה, ולמרות שמספר משחקניה הבכירים עזבו אותה, החליט גוטיירס להישאר בקבוצה. בעונה שלאחר מכן היווה גוטיירס בורג מרכזי בהרכבה של ניוקאסל, והקבוצה שבה לפרמייר ליג תוך כדי שהיא זוכה באליפות ליגת המשנה האנגלית. גוטיירס כבש ארבעה שערים במהלך העונה, ולאחר שניוקאסל הבטיחה את שובה לפריימר ליג הצהיר כי הוא מעוניין להישאר בקבוצה עוד שנים רבות.

ב-30 במאי 2015 שוחרר השחקן מהקבוצה. ב-1 בספטמבר חתם בדפורטיבו לה קורוניה לעונה אחת. ב-6 בספטמבר 2016 חזר לארגנטינה לאחר 11 שנה וחתם בדפנסה וחוסטיסיה. ב-10 ביולי 2017 חתם לשנתיים באינדפנדיינטה. ב-13 ביולי 2018 חתם בדפנסה וחוסטיסיה. ב-9 ביולי 2019 חתם בבאנפילד.

== במדי הנבחרת ==
ב-7 בפברואר 2007 ערך את הופעתו הבכורה בנבחרת בניצחון 1-0 על . ב-11 בפברואר 2009 הבקיע את שערו הראשון בניצחון 2-0 על צרפת. ב-7 באוקטובר 2011 ערך את הופעתו האחרונה במדי הנבחרת בניצחון 4-1 על במוקדמות מונדיאל 2014. בסך הכל ערך 22 הופעות.

== קישורים חיצוניים ==

* 

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ולס סארספילד
קטגוריה:כדורגלני מיורקה
קטגוריה:כדורגלני ניוקאסל יונייטד
קטגוריה:כדורגלני נוריץ' סיטי
קטגוריה:כדורגלני דפורטיבו לה קורוניה
קטגוריה:כדורגלני דפנסה וחוסטיסיה
קטגוריה:כדורגלני אינדפנדיינטה
קטגוריה:כדורגלני באנפילד
קטגוריה:כדורגלני נבחרת ארגנטינה
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:כדורגלני מונדיאל 2010
קטגוריה:ארגנטינאים שנולדו ב-1983
התאחדות הימאים בארץ ישראל

העיתונות העברית מודיעה על ייסוד התאחדות הימאים, 1933דגל הצי העברי על סיפון "עמנואל" בנמל סאות'המפתון, באנגליה. ינואר 1934.]]

התאחדות הימאים בארץ ישראל הייתה אגודה מקצועית של יורדי ים ביישוב בארץ ישראל, שפעלה למשך תקופה קצרה בשנות ה-30, ימי המנדט הבריטי.

הארגון הוקם בחודש אוגוסט שנת 1933 ביוזמה פרטית שמטרתה ריכוז בעלי מקצוע ימי בארץ. הארגון נרשם כחוק, וכתובתו נרשמה ברחוב בוגרשוב 79 בשכונת נורדיה, תל אביב, כתובת מגורי משפחתו של רב החובל אריה גרבנוב ששימש נשיא האגודה. גרבנוב וחברו בנימין לוין, ששימש מזכיר הארגון שבועות מספר, עסקו בריכוז ימאים מהיישוב ובקליטת ימאים עבריים שהגיעו לארץ, בכלל המקצועות והרמות, כדי לשלבם בעבודת ספנות.

ניסיון זה היה הניסיון השני להקמת ארגון מקצועי בענף. הניסיון הראשון היה זה של רב החובל אריה באייבסקי בשנת 1925, אך ארגונו התפרק קרוב להיווסדו בשל מיעוט בעלי מקצוע ימי אז.

הארגון הצליח בתוך חודש לרכז 12 בעלי מקצוע. גרבנוב אסף כסף, רשם חברת ספנות עברית בשם חופיה בע"מ, ויצא לחו"ל לרכוש אונייה ולהקים צי עברי תחת דגל עברי. משנקנתה האונייה עמנואל בדנמרק, נקרא לשם לוין שיצא עם המכונאי אליהו רוזין, גם הוא ממייסדי הארגון, לסייע בידו. הם ושלושה ימאים מהאגודה יצאו לנמל אולבורג בדנמרק. עמנואל וצוותה העברי נעלמו בים בראשית שנת 1934 וגורלם לא נודע, ועמם חדלה האגודה הראשונה שהקימו להתקיים.

==קישורים חיצוניים==
* 
* 
* 

קטגוריה:ארגונים ימיים בתקופת היישוב
אולימפיאדת אינסברוק (1964)

אולימפיאדת החורף ה-9 נערכה מ-29 בינואר עד 9 בפברואר 1964 בעיר אינסברוק שבאוסטריה.

באולימפיאדה השתתפו ספורטאים מ-36 מדינות.

==מדליות==
{| border="1" cellpadding="2" cellspacing="0"
|- bgcolor="#efefef"
! מקום
! מדינה
! bgcolor="gold" | זהב 
! bgcolor="silver" |כסף
! bgcolor="CC9966" |ארד
! סה"כ 
|-
||1||
||11||8||6||25
|- bgcolor="#EFEFEF"
||2|| (מארחת)
||4||5||3||12
|-
||3||
||3||6||6||15
|-
||4||
||3||4||3||10
|-
||5||
||3||4||0||7
|-
||6||
||3||3||3||9
|-
||7||
||3||3||1||7
|-
||8||
||1||2||3||6
|-
||9||
||1||1||0||2
|-
||10||
||1||0||2||3
|-
||11||
||1||0||0||1
|-
||12||
||0||1||3||4
|-
||13||
||0||1||0||1
|-
||14||
||0||0||1||1
|-
|- bgcolor=lightgray
| || || || || ||
|-
!colspan="2"|סך הכל
!34!!38!!31!!103
|}

==קישורים חיצוניים==

* 
* 
* [http://www.olympic.org/uk/games/past/index_uk.asp?OLGT=2&OLGY=1964 אתר הוועד האולימפי]

1964
קטגוריה:1964 בספורט
אינסברוק
קטגוריה:אינסברוק: ספורט
קטגוריה:אולימפיאדת אינסברוק (1964)
דרך בן-צבי

דרך בן-צבי היא דרך ראשית בדרום תל אביב, המחברת בין שדרות ירושלים ביפו למחלף חולון בנתיבי איילון. הדרך, הקרויה על שמו של נשיאה השני של מדינת ישראל, יצחק בן-צבי, מהווה את ציר הרוחב הדרומי ביותר בתל אביב-יפו, במקביל לדרך קיבוץ גלויות.
== גאוגרפיה ==
הדרך עוברת בתוואי ההיסטורי של הדרך מיפו אל ירושלים, אשר נסללה לראשונה כדרך לכירכרות בשנות השישים של המאה ה-19. בדרך זו השתמשו עולי הרגל לירושלים אשר הגיעו לארץ ישראל דרך נמל יפו. עד לסלילתו של כביש 1 בשנות ה-70 של המאה ה-20, שימשה, כחלק מכביש 44, כדרך הראשית לערים אלה. עד שניתן לה השם "בן צבי" היא כונתה דרך ירושלים.

תוואי הדרך מתחיל בכיכר עיריית יפו, בפינה של שדרות ירושלים ביפו, שהוא מוביל ישירות לרחוב עולי ציון שבו שוכן שוק הפשפשים. באזור זה של הרחוב מבני מגורים, שמתחלפים בהדרגה, ככל שנעים מזרחה, בתעשייה זעירה ומוסכים. פנייה מצומת הסמוך מאוד לשדרות ירושלים מובילה דרך רחוב יהודה הימית מתחת לגשר ישירות לנמל יפו. קטע הכביש לנמל דרך יהודה הימית ודרך בן צבי היה, עד לסגירת הנמל בשנת 1965, הכביש הראשי שהוביל לנמל יפו.

חלקה המרכזי של דרך בן צבי עובר באזור בו שכנה עד למלחמת העצמאות השכונה הערבית אבו כביר, שתושביה נטשו אותה במהלך המלחמה. לאורך הדרך ניתן למצוא לא מעט שרידים של בנייה ערבית ועות'מאנית עד היום, כגון בית אל-עזה ששימש במשך שנים רבות את מועדון קליעה כביר. בסוף שנות השישים הוקמה באזור שמדרום לדרך שכונת נווה עופר. בקצה המזרחי של השכונה, בסמוך לרחוב תל גיבורים המוביל לשכונה בשם זה בחולון, שוכן בית מעצר תל אביב.

מצפון לדרך מספר אתרים: בסמוך לבניין מספר 49, בגן אבו נבוט, נמצא סביל אבו נבוט, מבנה סביל בעל שלוש כיפות שנבנה ב-1815 על ידי מושל יפו דאז. מזרחית לו, בפינת רחוב הרצל שוכן המכון לרפואה משפטית. המכון ממוקם בבניין מספר 67, וסרט תיעודי שהופק ב-1998 ועסק בפעילות המכון אף נקרא "דרך בן צבי 67". מצפון למכון מצויים גן בוטני, גן זואולוגי, כנסיית פטרוס הקדוש ובית הספר לטבע.

חלקה המזרחי של דרך בן צבי מהווה את גבולה הדרומי של שכונת קריית שלום. מדרום לדרך בן צבי נמצא בניין פנורמה, מבנה מסחרי המאכלס בתי עסק, בתי מלאכה ומחסנים עם חניון פנימי רב קומתי, תחנת כיבוי אש וכן מגרשי האימון של מועדון הכדורגל מכבי תל אביב.

מחלף חולון בנתיבי איילון מהווה את הקצה המזרחי של דרך בן צבי, כמו גם את קצה תחום השיפוט של עיריית תל אביב-יפו. הכביש ממשיך לכיוון דרום-מזרח, ככביש 44, בשטח גלילי. המשכה המזרחי של הדרך כחלק מאותו כביש נקרא "דרך השבעה" על שם שבעת הנוטרים שנפלו (על שמם גם משמר השבעה) בסמוך לכפר יאזור ששכן בעבר על אותה הדרך (כיום שוכנת במקומה אזור).

== גלריה ==
<gallery widths="150px" heights="150px">
Yaffo, Hamazreka 3.JPG|המזרקה בכיכר עיריית יפו בפינה של שדרות ירושלים 
Abu Nabut Trough4.JPG|סביל אבו נבוט
JaffaHouse082.jpg|בית עתיק בדרך בן צבי ביפו
Coreolane.JPG|הפסל קוראולנוס של יגאל תומרקין, בגן הציבורי הסמוך לסביל אבו נבוט
</gallery>

<div style="float:center; width:60%;">

</div>

==ראו גם==

* הדרך ההיסטורית יפו-ירושלים

==קישורים חיצוניים==

*
בן צבי
בן צבי
קטגוריה:הנצחת יצחק בן-צבי
קטגוריה:אבו כביר
סטאד דה ז'נב

הסטאד דה ז'נב (בצרפתית: Stade de Genève, תרגום חופשי אצטדיון ז'נבה) הוא אצטדיון כדורגל הממוקם בעיר ז'נבה שבשווייץ. תכולתו של האצטדיון היא 30,084 מקומות ישיבה. בניית האצטדיון הושלמה בשנת 2003, לאחר פחות משלוש שנות עבודה. האצטדיון משמש כמגרשן הביתי של קבוצת סרבט ז'נבה מליגת העל השווייצרית ושל נבחרת שווייץ.

נקרא גם בשם Stade de la Praille ("סטאד דה לה פריי").

==יורו 2008==
במהלך אליפות אירופה בכדורגל שנערכה בשווייץ ובאוסטריה אירח האצטדיון שלושה משחקים בבית א' של שלב הבתים:

{| class="wikitable"
|- align=center
!|תאריך
!|שלב
!|קבוצות
!|תוצאה
|-
|7 ביוני 2008 ||בתים - משחק ראשון||פורטוגל - טורקיה ||0-2
|-
|11 ביוני 2008||בתים - משחק שני||פורטוגל - צ'כיה ||1-3
|-
|15 ביוני 2008||בתים - משחק שלישי||טורקיה - צ'כיה ||2-3
|}

אצטדיון סטאד דה ז'נב

==קישורים חיצוניים==

* 
* [https://web.archive.org/web/20080508213517/http://www.the3dstudio.com/product_details.aspx?id_product=47849 מודל תלת-ממדי של האצטדיון]
* [https://web.archive.org/web/20080518215112/http://en.euro2008.uefa.com/countries/cities/city=1685/stadium/index.html האצטדיון] באתר יורו 2008
* [http://www.worldstadiums.com/stadium_pictures/europe/switzerland/geneve_stade.shtml האצטדיון] באתר World Stadiums
* [http://www.stadiumguide.com/geneve.htm האצטדיון] באתר Stadium Guide

קטגוריה:אצטדיוני כדורגל בשווייץ
קטגוריה:ז'נבה: ספורט
קטגוריה:סרבט ז'נבה
קטגוריה:ז'נבה: מבנים
האור והצל

האור והצל הוא אלבום משותף של סאבלימינל והצל, אשר יצא בשנת 2002 דרך חברות התקליטים "הליקון" ו"תאקט".

== הפקה ==
האלבום יצא שנתיים אחרי אלבום הבכורה של סאבלימינל "האור מציון" (בו התארח גם הצל), קיבל חשיפה גדולה יותר ונכנס יותר למיינסטרים. בתוך כשנתיים מכר האלבום כ-80 אלף עותקים והגיע למעמד פלטינה כפולה.

בין הזמרים המשתתפים באלבום ניתן למצוא את הזמר מומי לוי, הזמרת סיוון, הזמר גבריאל בטלר, הראפר שי 360, הזמרת, השחקנית וכוכבת הסדרה "הפיג'מות", אלונה טל ובפעם הראשונה זמר מוזיקה ים תיכונית רון שובל בשיר המשלב היפ הופ עם מוזיקה מזרחית, דבר שלא היה נהוג עד אז בישראל.

השיר הפוליטי "בילאדי" קומם אנשי שמאל ואת האוכלוסייה הפלסטינית כיוון שמו של השיר (בילאדי - "אדמה שלי" בערבית), ובין היתר את הראפר הערבי תאמר נפאר אשר השתתף איתו בסרט התיעודי "ערוצים של זעם", שיצא מעט לאחר האלבום. הסרט מספר על הסכסוך הישראלי-פלסטיני דרך שני מחנות הראפרים (סאבלימינל והצל מהצד הישראלי ו-DAM ומהצד הפלסטיני).

== רשימת רצועות ==

==הערות שוליים==

קטגוריה:אלבומי 2002
קטגוריה:אלבומי סאבלימינל
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי פלטינה כפולה ומעלה בישראל
קטגוריה:אלבומי חברת הליקון
קטגוריה:אלבומי תאקט
תצורת מנוחה

מראה טיפוסי של מדבר יהודה - נוף גבעות מעוגלות מתצורת מנוחה
תצורת מנוחה היא תצורה הבנויה מקירטון רך בדרך כלל. לעיתים התצורה מחופה ברובדי צור של תצורת משאש. התצורה נפוצה ברוב אזורי הארץ. עוביה הולך ונעשה דק יותר כלפי מרום הקמרים של שדרת ההר לאורך ארץ ישראל, מהשיפולים המזרחיים של הרי יהודה ושומרון ורכסי הנגב וכן בשיפולים המערביים של ההרים בשפלת החוף הגבוהה, מישור הגבעות המהווה את הגבול שבין ההר לשפלה.

==סביבת היווצרות==
התצורה נמנית עם חבורת הר הצופים אשר הורבדה בתקופת סנון מתור קרטיקון ומגיע לתקופת פלאוקן בבסיס תור השלישון. תיארוך הופעתה הוא בין 90 מיליוני שנים ועד לפני כ-70 מיליוני שנים. התצורה הורבדה בתקופה שבה עלו פני הים כתוצאה מהתחממות גלובלית. היכן שהשתרע אגן ימי עמוק, נוצרו תצורות מנוחה ומעליה תצורת משאש, כתוצאה מעליית גובה פני הים ושינוי האקלים.

==מורפולוגיה==
בימין התמונה - גבעות תצורת מנוחה - צפונית ל[[נחל פרת - במרכז התמונה ומשמאלה כפר אדומים אף הוא בנוי על תצורת מנוחה]]
הביטוי של תצורת מנוחה בשטח הוא ביצירת המדרונות המתונים של הגבעות, במקומות בהן נסחפה תצורת מישש מסלע צור, התפתח נוף גבעות מעוגלות - היוצרות קווי רקיע כיפתיים - עגלגלים. מדבר יהודה בנוי בחלקו הגדול מגבעות של סלעי קירטון מתצורת מנוחה. הסלעים הרכים יוצרים נוף מתון שבו מתחתרים ערוצים רחבים. רוב דרכי האורך במדבר יהודה מוקמו בתחומי תצורה זו.

כאשר פסגת ההר בנויה משכבה קשה ושטוחה של צור מאסיבי הביטוי הנופי יהיה של הר שולחן במקום המבנה הכיפתי. הרי שולחן נפוצים באזור הנגב הצפוני ובמדבר יהודה. סלע הצור, העמיד יותר בפני הבליה, מונע את הסחיפה של השכבות הרכות יותר, שיוצרות את מורדותיו התלולים הבנויות מסלע קירטון.

==מים וצמחייה==
משק המים של תצורת מנוחה אינו טוב, מאחר שאינה סופגת מים. יחד עם זאת, בשל תכונה זו יכולים להיווצר בה מאגרי מים. בתחומים בהם נמצאת התצורה לבד, נמצאים בה צמחים מדבריים כמו לענת המדבר, נואית קוצנית, שבר לבן ועוד.

על גבי סלעי קירטון מתפתחת קרקע רנדזינה, שהיא תוצאה של התפוררות הקירטון. מופיעה גם צמחייה נוספת: צומח של בתות ספר (כמו סירה קוצנית, שלהבית קצרת שיניים ומרווה מלבינה ואפילו מינים ערבתיים האירנו-טורני כמו שיזף מצוי.

==שימושית לאדם==
באזורי תצורת מנוחה בהם שכבת הקירטון הייתה מכוסה בנארי היו אזורים שבהם הייתה התיישבות קדומה, שכן ניתן היה לחפור בה בורות לאיסוף מים. הודות לכושר הספיגה הנמוך של התצורה, המים נשמרו בה, ולא חלחלו. לעיתים, כאשר אותרה התצורה ונמצאו בה שרידי ישוב, ניתן היה להעריך כי היה בה יישוב מתקופת ההתנחלות הישראלית.

לסלע הקירטון מתצורה זו היה גם שימוש בבניה בשל קלות החציבה, אך בשל החסרונות, הימצאות שרידי צור בתוכו וקלות התפוררותו, נמנעו מלהשתמש בו.

==קישורים חיצוניים==

==הערות שוליים==

מנוחה, תצורה
ניו יורק ג'טס

ניו יורק ג'טס (באנגלית: New York Jets; כינוי: ג'טס) היא קבוצת פוטבול אמריקאית מליגת ה-NFL שבסיסה במטרופולין העיר ניו יורק. מגרשה הביתי הוא אצטדיון מטלייף שבניו ג'רזי, ומטה הקבוצה ממוקם בלונג איילנד. הקבוצה נוסדה ב-1960 והצטרפה לליגת ה-AFL, תחת השם הניו יורק טייטנס, ב-1963 שונה שמה לג'טס. 

הג'טס היו הקבוצה הראשונה מליגת ה-AFL שניצחה את נציגת ליגת ה-NFL בסופרבול, כאשר ב-1968 גברו על הבולטימור קולטס 16-7. ב-1970 עברה הקבוצה לשחק בחטיבת ה-AFC בליגת ה-NFL בעקבות איחוד הליגות המקצועניות. מאז זכתה הקבוצה פעמיים בלבד בראשות בית AFC מזרח, ב-1998 וב-2002 ולא הצליחה להעפיל לסופרבול. 

==קישורים חיצוניים==

* 
* 

*
קטגוריה:ניו יורק: מועדוני ספורט
קטגוריה:ניו ג'רזי: מועדוני ספורט
אגמון (צמח)

אַגְמוֹן (שם מדעי: Scirpus) הוא סוג של צמחים עשבוניים ממשפחת הגמאיים, הכולל כמה מאות מינים, בתפוצה עולמית. 
מיני האגמון נפוצים בבתי גידול לחים, כגון ביצות, גדות נחלים ואגמים, ומכאן שם הסוג. חלקם מותאמים לסביבות בעלות מליחות גבוהה, כגון חולות וחופי ים.

צמחי האגמון מתאפיינים בעלים צרים ומארכים, וקנים הנושאים תפרחות בצורת שיבולת. יש מינים המגיעים לגובה 3 מטרים, ואחרים שגובהם 20 ס"מ. הקנים והעלים של רבים מהמינים מכילים רקמה ספוגית האוגרת אוויר ומאפשרת לצמח לצמוח בתוך המים.

בעקבות מחקרים פילוגנטיים מאז סוף המאה ה-20, מקובל כיום לפצל את הסוג Scirpus לכמה סוגים נוספים, בהם Schoenoplectus, Scirpoides ועוד. בעבר מנה הסוג קרוב ל-300 מינים, אולם בעקבות השינויים הוא הצטמצם לכ-120 מינים.

בארץ ישראל מצויים מיני האגמון הבאים:
*אגמון האגם - Scirpus lacustris (או Schoenoplectus lacustris)- צמח רב-שנתי גבוה (עד 1.5 מ') הנפוץ ליד נחלים, אגמים וביצות, טבול במים או קרוב אליהם. גבעוליו הגליליים משמשים לקליעת מחצלות ושזירת חבלים.
*אגמון ימי - Scirpus tuberosus (או Bolboschoenus maritimus) - בעל גבעולים תלת-צלעיים, גדל בארץ בגדות נחלים, ובאירופה בעיקר בחופי ים (מכאן שמו). 
*אגמון החוף - Scirpus litoralis (או Schoenoplectus litoralis) - דומה לאגמון ימי, נבדל ממנו בסידור העלים והשיבולים.
*אגמון שרוע - Scirpus supinus (או Schenoplectus supinus) - צמח חד-שנתי נדיר הגדל במישור החוף.
*אגמון נטוי - Scirpus cernuus (או Isolepis cernua) - צמח חד שנתי נדיר.
*אגמון הכדורים - Scirpus holoschoenus (או Scirpoides holoschoenus; בעבר נקרא גם אגמונית הכדורים, Holoschoenus vulgaris) - צמח רב-שנתי, בעל גבעולים חלקים ומחורצים ותפרחות כדוריות המורכבות משיבולים רבות. נפוץ בקרקעות חוליות במקומות לחים במישור החוף ובבקעת הירדן.

==האגמון במקורות עבריים==
השם אגמון מקורו בשם הנזכר בכמה מקומות בתנ"ך, בביטויים ציוריים ומטפוריים:
:
:
אין יודעים בבירור אם באזכורים אלו בתנ"ך מדובר בצמח הקרוי כיום אגמון.

==קישורים חיצוניים==

* 

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:גמאיים
שדרות בן-צבי

שדרות בן-צבי הן ציר אורך מרכזי בירושלים, לאורך עמק המצלבה, הקרויות על שם נשיאה השני של מדינת ישראל, יצחק בן-צבי. אף שהן מכונות "שדרות", אין לאורכן שדרת עצים. השדרות מהוות את גבולן המערבי של השכונות נחלאות ורחביה. הן כוללות ארבעה נתיבי נסיעה, ובחלקן הדרומי, המצוי בשיפולי גבעה, הנתיבים המוליכים צפונה גבוהים מעט מהנתיבים המוליכים דרומה. במקביל להן שביל אופניים.
== מבנה ==
חלקן הדרומי של שדרות בן צבי (רחוב חיים הזז) - מנזר המצלבה והשטח הפתוח שסביבו
תצפית מקריית וולפסון לשדרות בן צבי וגן סאקר
הקצה הדרומי של שדרות בן צבי (רחוב חיים הזז) נפגש עם רחוב הרב הרצוג ורחוב טשרניחובסקי, המהווה המשך של השדרות. בפינתו הדרום-מזרחית של הצומת ממוקמת עמדת פילבוקס מתקופת המנדט הבריטי. בפינתה הצפון-מזרחית נמצאים בתי הספר רוטשילד ובן-גוריון שבשכונת קריית שמואל. פרט לבתי הספר, אזור זה של השדרות כמעט אינו בנוי. ממערב לכביש מצוי מנזר המצלבה שהקים בגרט הרביעי, מלך גאורגיה במאה ה-11. המנזר מוקף בשטח פתוח ובו צמחייה טבעית. בצד המזרחי גן ציבורי במעלה גבעה שבראשה נמצאים בתיה של שכונת רחביה. חלק זה נקרא רחוב חיים הזז על שום התנגדותה של רחל ינאית בן-צבי, אלמנתו של יצחק בן צבי שהשדרות על שמו יעברו בשטח מנזר נוצרי.

צפונית לאזור זה צומת ראשי עם רחוב רופין, המוביל מזרחה לשכונת רחביה ולעיר העתיקה ומערבה למוזיאון ישראל, גבעת רם, משכן הכנסת וקריית הממשלה. הצומת מכונה "כיכר רחל ינאית בן-צבי", על שם רעייתו של בן-צבי. החל מחלק זה של שדרות בן-צבי, הן עוברות לאורך גן סאקר, ומהוות את גבולו המזרחי. בצידן המזרחי רבי הקומות של קריית וולפסון, ומצפון להן בתיה נמוכי הקומה של שכונת נחלאות.

הצומת הבא, במפגש רחוב בצלאל ושדרות יצחק רבין, אף הוא צומת מרכזי. רחוב בצלאל הוא רחובה הראשי של שכונת נחלאות, והוא מוביל למרכז העיר. שדרות יצחק רבין מובילות לבית המשפט העליון, משרד החוץ וכביש בגין. צפונית לצומת בתים נמוכי קומה נוספים של שכונת נחלאות. בצד המערבי מצויים בית החייל ובית יד לבנים.

הקצה הצפוני של שדרות בן-צבי הוא מפגש עם רחוב אגריפס, המוביל לשוק מחנה יהודה ועם שדרות שז"ר, המובילות לבנייני האומה ולכניסה לעיר. בסמוך לצומת, מצדו הדרום מערבי, מצוי מתחם משרד החוץ. עד ראשית המאה ה-21 שכנו במתחם צריפים ששימשו את משרד החוץ עד שעבר למשכנו החדש בקריית הממשלה. הצריפים פונו ונהרסו, ונכון לשנת 2011 מוקמת בו שכונת מגורים.

==היסטוריה==
בשנות ה-50 חיבר הרחוב, שנקרא אז רחוב בר כוכבא, את רחוב אגריפס לדרך רופין, לאורך עמק המצלבה. במאי 1963, לקראת ה-30 לפטירתו של יצחק בן-צבי החליטה עיריית ירושלים לשנות את שם הרחוב ל"שדרות בן צבי". בינואר 1964 החליטה עיריית ירושלים על יישור והרחבה של שדרות בן צבי על חשבון גן סאקר. התוכנית גם כללה את המשך הכביש דרומה עד החיבור של רחוב עזה ורחוב הרצוג. התוכנית לא התקדמה ולאחר מלחמת ששת הימים הוצע שוב להוציאה אל הפועל. בפברואר 1968 הוחל בהרחבת שדרות בן צבי ויצא מכרז לסלילת החלק הדרומי (שדרות חיים הזז). במרץ 1971 הושלמה סלילת הקטע הדרומי והותקנו רמזורים בצומת עם דרך רופין ועם רחוב הרצוג. אולם הרמזורים לא הופעלו עד מרץ 1972.

באוקטובר 1975 נקרא חלקו הדרומי של השדרה על שם חיים הזז.

==הערות שוליים==

בן צבי
קטגוריה:הנצחת יצחק בן-צבי
לאס וגאס ריידרס

לאס וגאס ריידרס (באנגלית: Las Vegas Raiders) היא קבוצת פוטבול אמריקנית המשחקת בליגת הפוטבול הלאומית, ה-NFL. בסיסה בעיר פרדייז, נבדה, שהיא חלק ממטרופולין לאס וגאס. הקבוצה נוסדה ב-1960 באוקלנד, קליפורניה, תחת השם אוקלנד ריידרס, והצטרפה לליגת ה-AFL, בה זכתה באליפות בשנת 1967. ב-1970 עברה הקבוצה לשחק בחטיבת ה-AFC שבליגת ה-NFL בעקבות איחוד הליגות המקצועניות. 

ב-1980, לאחר כישלון בניסיונות להביא לשיפוץ האצטדיון באוקלנד, החליט בעלי הקבוצה, אל דייוויס, להעביר את הפעילות ללוס אנג'לס; ניסיונות הטרפוד של הליגה לצעד זה היו מוקד תביעות משפטיות על הפרת חוק ההגבלים העסקיים. לאחר מאבק משפטי ממושך, פסקו המושבעים לטובתו של דייוויס, וב-1982 הוא העביר את הקבוצה ללוס אנג'לס, שם שיחקה עד 1994 תחת השם לוס אנג'לס ריידרס. ב-1995 חזרו הריידרס לשחק באוקלנד. בשנת 2011 נפטר הבעלים אל דייוויס ואת הקבוצה ירש בנו, מארק דייוויס. 

הקבוצה זכתה ב-3 סופרבולים, האחרון בהם בשנת 1983. 

באוקלנד הריידרס היו מזוהים עם קבוצת אוהדים מושבעים וצבעוניים, שכונו "אומת הריידרס", ונהגו להתאסף זמן רב לפני המשחקים בתחפושות וצבעי פנים מאיימים. מגרשה הביתי של הקבוצה באוקלנד כונה "החור השחור". 

ב-2017 אישרה הליגה את מעבר הקבוצה למטרופולין לאס וגאס, ובינואר 2020 התבצע המעבר רשמית והקבוצה שינתה את שמה לשמה הנוכחי. אצטדיונה הביתי, אצטדיון אליג'אנט, נפתח בעונת 2020/21 ב-NFL.

==קישורים חיצוניים==

* 

* 

*
קטגוריה:אוקלנד (קליפורניה): מועדוני ספורט
קטגוריה:לוס אנג'לס: מועדוני ספורט
קטגוריה:לאס וגאס: מועדוני ספורט
אצטדיון לציגרונד

אצטדיון לציגרונד (Letzigrund) הוא אצטדיון כדורגל הממוקם בעיר ציריך שבשווייץ, והוא מגרשה הביתי של קבוצת הכדורגל פ.צ. ציריך. זמנית, הוא משמש גם כמגרשה הביתה של קבוצת גראסהופרס, עד להשלמת בנייתו של אצטדיון ציריך.

האצטדיון נחנך ב-22 בפברואר 1925 והוא היה בבעלותה של קבוצת הכדורגל פ.צ. ציריך. בעת המיתון של שנת 1937, האצטדיון הועבר לבעלותה של עיריית ציריך, ומאז ועד היום העירייה היא הבעלים של המגרש.

לפני ששופץ, הכיל האצטדיון 23,605 מקומות, מתוכם 11,605 מקומות ישיבה ו-12,000 מקומות הנחשבים למקומות עמידה. המשטח הוא בגודל של 105 × 68 מטרים, ובנוסף יש באצטדיון מסלול אתלטיקה. כיום הוא מארח תחרויות במסגרת ליגת היהלום.

בחודש ינואר 2005 אופ"א אישרה את התוכניות להרחבת ושיפוץ האצטדיון על מנת שיוכל לארח את משחקי יורו 2008. במהלך האליפות, אירח המגרש 3 משחקים במסגרת שלב הבתים.

האצטדיון נחנך מחדש ב-30 באוגוסט 2007, כאשר תכולתו הוגדלה ל-30,000 מקומות ישיבה. משחק הכדורגל הראשון באצטדיון המחודש היה בין פ.צ. ציריך וגראסהופרס ב-23 בספטמבר.

בשנת 2014 אירח האצטדיון את אליפות אירופה באתלטיקה.

==יורו 2008==
במהלך אליפות אירופה בכדורגל שנערכה בשווייץ ובאוסטריה אירח האצטדיון שלושה משחקים בשלב הבתים:

{| class="wikitable"
|- align=center
!|תאריך
!|שלב
!|קבוצות
!|תוצאה
|-
|9 ביוני 2008||בתים - משחק ראשון|| רומניה - צרפת||0-0
|-
|13 ביוני 2008||בתים - משחק שני|| איטליה - רומניה||1-1
|-
|17 ביוני 2008||בתים - משחק שלישי|| צרפת - איטליה||2-0
|}

==קישורים חיצוניים==

* 
* [https://web.archive.org/web/20080508122435/http://en.euro2008.uefa.com/countries/cities/city=3241/stadium/index.html אצטדיון לציגרונד] באתר יורו 2008
* [http://www.worldstadiums.com/stadium_pictures/europe/switzerland/zurich_letzigrund.shtml אצטדיון לציגרונד] באתר World Stadiums
* [http://www.stadiumguide.com/letzigrundnew.htm אצטדיון לציגרונד] באתר Stadium Guide
* [http://www.stadiumguide.com/letzigrund.htm אצטדיון לציגרונד לפני ששופץ] באתר Stadium Guide

לציגרונד, אצטדיון
קטגוריה:ציריך: כדורגל
קטגוריה:שווייץ: אצטדיונים ומתקני ספורט
קטגוריה:גראסהופרס ציריך
קטגוריה:פ.צ. ציריך
קטגוריה:ציריך: ספורט
קטגוריה:ציריך: מבנים
דאלאס קאובויס

דאלאס קאובויס (באנגלית: Dallas Cowboys) היא קבוצת פוטבול אמריקאית מליגת ה-NFL שבסיסה בעיר ארלינגטון, פרבר של דאלאס שבמדינת טקסס.

הקבוצה נוסדה והצטרפה לליגת ה-NFL ב-1960, ומאז זכתה חמש פעמים בסופרבול. הצלחות הקבוצה לאורך קיומה, משכו אליה אוהדים רבים, ועל כן היא מכונה "הקבוצה של אמריקה". בניית האצטדיון החדש בפרברי דאלאס, העלתה את שווי הקבוצה, ועל פי הערכות מגזין פורבס היא קבוצת הפוטבול בעלת השווי הגבוה ביותר בעולם. שווי הקבוצה נכון לשנת 2021 הוערך על יד פורבס בכ-6.5 מיליארד דולר, קבוצת הספורט בעלת השווי הגבוה בעולם.<ref></ref>

== היסטוריה ==
דאלאס היא קבוצת ההרחבה הראשונה של ה-NFL. את מאזן הניצחונות החיובי הראשון השיגה בעונתה השישית בליגה, ב-1966. עונה לאחר מכן העפילה בפלייאוף עד גמר החטיבה, אך הפסידה בהתמודדות מול גרין ביי פאקרס ולא העפילה לסופרבול, במשחק שזכה לכינוי "משחק הקרח" משום שהתקיים בטמפרטורה של פחות מ-10 מעלות צלזיוס מתחת לאפס עם רוחות עזות. בעונת 1971 העפילה לסופרבול VI, בו גברה על מיאמי דולפינס 3-24 וזכתה באליפות הראשונה בתולדותיה. ב-1975 העפילה בפעם השנייה לסופרבול בו הפסידה לפיטסבורג סטילרס, בעונת 1977 זכתה בסופרבול XII לאחר שגברה על דנוור ברונקוס ובעונת 1978 הפסידה בסופרבול לפיטסבורג סטילרס. בסרט שנעשה על ידי ה-NFL על הקבוצה בעקבות עונה זו, זכתה לכינוי הקבוצה של אמריקה, כינוי שדבק בה מאז.

לאחר שורה של אכזבות בשנות ה-80, נמכרה הקבוצה ב-1989 לבעליה הנוכחיים, ג'רי ג'ונס. באותה שנה בחרה הקבוצה את הקוורטרבק טרוי אייקמן בבחירה הראשונה בדראפט וכן ביצעה עסקת ענק עם מינסוטה ויקינגס. במסגרת העסקה קיבלה דאלאס חמישה שחקנים ובחירות דראפט עתידיות רבות בתמורה לכוכב הקבוצה הרשל ווקר. העסקה אפשרה לדאלאס לבנות עצמה מחדש, היא זכתה חמש פעמים רצופות בראשות הבית בשנים 1992–1996, וזכתה בעוד שלושה תוארי סופרבול ב-1992, 1993 ו-1995. מאז לא הצליחה הקבוצה להעפיל פעם נוספת לסופרבול.

ביוני 24 שחררה נטפליקס סדרה בת שבעה פרקים שמתארת את קורות חייהן של מעודדות הקבוצה במהלך עונת שנת 23 הסדרה נקראת America's Sweethearts.<ref> https://www.netflix.com/il/title/81685878?s=i&trkid=262412350&vlang=he&clip=81902233 </ref>

==קישורים חיצוניים==

* 

* 

== הערות שוליים ==

קטגוריה:דאלאס קאובויס
קטגוריה:דאלאס: מועדוני ספורט
קטגוריה:זוכי פרס ESPY: קבוצת השנה
קייזר צ'יפס (כדורגל)

קייזר צ'יפס (באנגלית: Kaizer Chiefs) הוא מועדון כדורגל דרום אפריקאי מהעיר יוהנסבורג, המשחק בליגת ה-PSL, ונחשב לאחד המוצלחים בדרום אפריקה.

יושב ראש הקבוצה הוא קייזר מוטאנוג ומאמן הקבוצה הוא מושין ארטוגל הטורקי.

== היסטוריה ==
מועדון הכדורגל הוקם ב-7 בנובמבר 1970 בעיירה סווטו, פרבר של יוהנסבורג, אשר היה עיר המיועדת לשחורים בתקופת האפרטהייד. 
מאז הקמתו נחשב המועדון לאחד מבין שלושת המועדונים היוקרתיים ביותר בליגת PSL יחד עם ממלודי סאנדונס ואורלנדו פירטס.
המועדון צבר 80 תארים ב-36 שנים, כשהחשוב מביניהם ברמה הבינלאומית הוא גביע אפריקה למחזיקות גביע בשנת 2001.

המועדון הושעה על ידי התאחדות הכדורגל האפריקאית מפעילות בינלאומית בין השנים 2005 ו-2009, לאחר שהקבוצה החליטה שלא להשתתף בגביע CAF, טורניר מקביל בחשיבותו לגביע אופ"א). זאת הייתה הפעם השנייה, בה הקבוצה לא הסכימה ליטול חלק בתחרות.

מגרש האימונים של הקבוצה נמצא ב"קייזר צ'יפס ווילג'" בעיירה נטורנה, 6 קילומטרים דרומית ליוהנסבורג. 

ענות 2001/2 הייתה העונה הטובה ביותר שהייתה למועדון, כאשר הושגו ארבעה תארים בארבעה חודשים. 

בעונת 2002/3 קיבל המועדון את 'פרס ההגינות' בקוריאה הדרומית, ובאותה שנה לראשונה זכו באליפות ליגת ה-PSL.

== אצטדיון אמחוסי ==
קייזר צ'יפס אמור היה להיות מועדון הכדורגל הראשון בדרום אפריקה, אשר אצטדיון יהיה בבעלותו הפרטית. האצטדיון הנבנה בעלות של כ-695 מיליון ראנד אמור לארח את משחקי הבית של הקבוצה החל משנת 2012 ובו 55,000 מקומות ישיבה. 
עד אז לא היה לקבוצה אצטדיון ביתי, אלא שיחקה בשני אצטדיונים: אצטדיון FNB ואצטדיון אליס פארק.

==מקאראפה==
במשחק סוער ב-1979, שבמהלכו הושלכו בקבוקי בירה, השתמש אוהד הקבוצה אלפרד בלויי בקסדה ממקום עבודתו כדי להתגונן מהבקבוקים המושלכים. לקראת המשחקים הבאים צבע אותה בצהוב ובשחור, כצבעי הקבוצה. בהמשך, לבקשת אוהדים אחרים, החל לייצר קסדות נוספות כאלו, כפריט לצורך עידוד הקבוצה והזדהות עימה. הקסדות הנקראות "בלויי מקאראפה" הפכו פופולריות, ומשמשות אוהדים בענפי ספורט שונים.

==קישורים חיצוניים==

* 

*
קטגוריה:קבוצות כדורגל דרום אפריקאיות
קטגוריה:יוהנסבורג: ספורט
קטגוריה:קבוצות כדורגל שהוקמו ב-1970
יהודית מזור

יהודית (מזרחי) מזור (ג'ודי טאובמן) (נולדה ב-1943) היא מלכת היופי של ישראל לשנת 1962 ודוגמנית עבר.

==ביוגרפיה==
יהודית מזור נולדה בתל אביב. בגיל 16 זכתה בתואר "מלכת המים" של שבועון העולם הזה. 

בגיל 17 עזבה את לימודיה לטובת עולם הדוגמנות ושנתיים מאוחר יותר השלימה בגרויות.

בשנת 1962 זכתה בתואר מלכת היופי.

באותה שנה ייצגה את ישראל בתחרות מיס תבל, העפילה לשלב חצי הגמר, והייתה בין שלוש הזוכות בתואר "Costume honorable mentions".

בגיל 21 התחתנה עם הרברט רוניק מיליונר אמריקאי בעל בית חרושת להלבשה והנעלה, ועברה לגור איתו במנהטן, ונולדו להם שני ילדים. היא התגרשה ממנו בתקופת נפילת עסקיו.

החלה לעבוד בגלריה לממכר אומנות סותבי'ס. כעבור שנה ב-1982 היא נישאה לבעלים של רשת הגלריות אלפרד טאובמן .

בשנת 2015 התאלמנה מבעלה המיליארדר טאובמן שהיה בן 91 במותו, ונקלעה לסכסוך ירושה מתוקשר עם ילדיו החורגים.

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:זוכות מלכת המים
קטגוריה:משתתפות בתחרות מיס תבל 1962
קטגוריה:ישראליות שנולדו ב-1943
קטגוריה:ישראלים שנולדו ב-1943
דליה ליאון

דליה ליאון (נולדה ב-1943), מלכת היופי של ישראל לשנת 1961.

דליה ליאון נולדה וגדלה בחיפה. כשסיימה את לימודיה התיכוניים זכתה בתחרות מלכת היופי. היא ייצגה את ישראל בתחרות מיס אינטרנשיונל והעפילה לשלב 15 המועמדות הסופיות.

עם סיום שנת כהונתה התחתנה וב-1970 עזבה יחד עם בעלה, בנה ושתי בנותיהם ללוקסמבורג לצורך עסקי בעלה בענף הנדל"ן.

==קישורים חיצוניים==
*[http://www.ynet.co.il/home/0,7340,L-1011,00.html שנות השישים-מלכות היופי]

קטגוריה:מלכות היופי
קטגוריה:מהגרות ישראליות
קטגוריה:מהגרים ישראלים
קטגוריה:משתתפות בתחרות מיס אינטרנשיונל
קטגוריה:ישראליות שנולדו ב-1943
קטגוריה:ישראלים שנולדו ב-1943
סטאד דה סוויס ונקדורף

הסטאד דה סוויס ונקדורף הוא אצטדיונה של קבוצת הכדורגל השווייצרית יאנג בויז ברן. זהו אצטדיון הכדורגל השני בגודלו בשווייץ שכל המקומות בו הם בישיבה. הסטאד דה סוויס הוא אחד האצטדיונים שאירחו את משחקי יורו 2008.

==היסטוריה==
הסטאד דה סוויס נבנה על הקרקעות שעליהן היה אצטדיון ונקדורף שנהרס בשנת 2001. לאצטדיון החדש 32,000 מושבים. בגג המבנה ישנם לוחות סולריים המייצרים בשנה אחת 700,000 קוט"ש. האצטדיון נחנך רשמית ב-30 ביולי 2005, אף על פי שהמשחק הראשון בו התקיים שבועיים קודם, ב-16 ביולי, ובו הפסידה יאנג בויז ברן לאולימפיק מרסיי בתוצאה 3-2 לעיני 14,000 צופים.

==יורו 2008==

במהלך יורו 2008 אירח האצטדיון שלושה ממשחקי בית ג' בשלב הבתים.

===טבלת המשחקים באצטדיון===

{| class="wikitable"
|- align=center
!|תאריך
!|שלב
!|קבוצות
!|תוצאה
|- 
|9 ביוני 2008||בתים - משחק ראשון|| הולנד - איטליה||0-3
|- 
|13 ביוני 2008||בתים - משחק שני|| הולנד - צרפת||1-4
|- 
|17 ביוני 2008||בתים - משחק שלישי|| הולנד - רומניה||0-2
|}

==המושב החם==
מאפיין יוצא דופן של האצטדיון הוא קיומו של מושב יחיד בצבע אדום (כל שאר המושבים צהובים ושחורים). מושב זה היה הראשון שהותקן באצטדיון החדש, ב-20 בינואר 2005, ואת הכבוד להסיר מעליו את הלוט קיבל שחקן ומנהל עבר של היאנג בויז - וולטר אייך. לא נמכרים כרטיסים לכיסא זה, ובכל משחק יושבת בו אישיות מכובדת, שבדרך כלל קשורה ליאנג בויז.
משחק הוקי קרח באצטדיון

==שימושים נוספים==
הסטאד דה סוויס שימש ב-14 בינואר 2007 כמגרש הוקי קרח. בתאריך זה נפגשו שתי יריבות מקומיות (אס. סי. ברן ואס. סי. לאנאגנו) למשחק לעיני 30,076 צופים. בכך נקבע שיא קהל למשחק הוקי קרח באירופה, מכיוון שמשחקי הוקי קרח נערכים בדרך כלל באולמות סגורים, בעלי תכולת צופים קטנה יותר.

==קישורים חיצוניים==

* 
* [https://web.archive.org/web/20080620030604/http://www.stadedesuisse.ch/ האתר הרשמי (גרמנית)]
* [https://web.archive.org/web/20080509053713/http://en.euro2008.uefa.com/countries/cities/city=1226/stadium/index.html האצטדיון] באתר יורו 2008
* [http://www.worldstadiums.com/stadium_pictures/europe/switzerland/bern_wankdorf.shtml האצטדיון] באתר World Stadiums
* [http://www.stadiumguide.com/suisse.htm האצטדיון] באתר Stadium Guide

קטגוריה:אצטדיוני כדורגל בשווייץ
קטגוריה:ברן: ספורט
קטגוריה:אצטדיונים ומתקני ספורט לאומיים
קטגוריה:יאנג בויז ברן
קטגוריה:ברן: מבנים
אלגברת קווטרניונים

במתמטיקה, אלגברת קווטרניונים היא אלגברה פשוטה שהממד שלה מעל המרכז (שהוא בהכרח שדה, נאמר F) הוא 4. סוג זה של אלגברה הוא הדוגמה מן הממד הקטן ביותר האפשרי לחוג פשוט או לחוג עם חילוק, שאינו שדה. את אלגברת הקווטרניונים הראשונה גילה המילטון ב-1843, והיא נקראת על שמו, אלגברת הקווטרניונים של המילטון.

דוגמה אחת לאלגברת קווטרניונים היא אלגברת המטריצות <math>\ \operatorname{M}_2(F)</math>. זוהי אלגברת הקווטרניונים היחידה שיש בה מחלקי אפס, וכל אלגברת קווטרניונים אחרת היא חוג עם חילוק.

== הרחבת סקלרים ושדות פיצול ==
אם Q אלגברת קווטרניונים שמרכזה השדה F, ו- <math>\ F \subseteq K</math> הרחבת שדות, אז המכפלה הטנזורית <math>\ Q \otimes_F K</math> היא אלגברת קווטרניונים שמרכזה K. בפרט, אם המכפלה היא אלגברת המטריצות מעל K, אז K נקרא שדה פיצול של האלגברה. אלגברה פשוטה (מממד סופי) מעל שדה סגור אלגברית מוכרחה להיות אלגברת מטריצות, ולכן הסגור האלגברי של F מפצל כל אלגברת קווטרניונים מעליה.

== תת-שדות ==
כל איבר שאינו מרכזי באלגברת קווטרניונים Q יוצר תת-אלגברה מממד 2; אם Q חוג עם חילוק, תת-אלגברה זו היא בהכרח שדה. בין תת-השדות יש לאלגברה גם תת-שדות ספרביליים מעל המרכז (זוהי מסקנה של משפט קטה (Koethe), שהוכחתו עבור קווטרניונים קלה במיוחד). כל תת-שדה המכיל את המרכז הוא בהכרח תת-אלגברה מקסימלית. בפרט, כל תת-שדה K הוא המרַכז של עצמו.

== הצגה על ידי יוצרים ויחסים ==
אם <math>\ F \subset K \subset Q</math> תת-שדה ספרבילי, אז יש אוטומורפיזם לא טריוויאלי <math>\ \sigma</math> של K מעל F. אם המאפיין של F שונה מ-2, יש ב- K איבר x המקיים <math>\ \sigma(x) = -x</math>, ואז <math>\ 0 \neq a = x^2 \in F</math>; אם המאפיין הוא 2, אז יש איבר המקיים <math>\ \sigma(x) = x+1</math>, ואז <math>\ a = x^2 - x \in F</math>.

לפי משפט סקולם-נתר, יש איבר <math>\ y\in Q</math> שהצמדה בו משרה את <math>\ \sigma</math>, היינו <math>\ y k y^{-1} = \sigma(k)</math> לכל <math>\ k \in K</math>. במאפיין שונה מ-2, <math>\ yx = -xy</math>, ובמאפיין 2 <math>\ yx = xy+y</math>. מכיוון ש-<math>\ 0 \neq b = y^2</math> מתחלף עם K ועם y,
b הוא איבר מרכזי.

פירושו של דבר שבמאפיין שאינו 2 <math>\ Q = F[x,y\,|\,x^2 = a,\,y^2 = b,\,yx = -xy]</math>; יוצרים ויחסים אלה מציגים אלגברת קווטרניונים לכל <math>\ 0 \neq a,b \in F</math>, ומסמנים את האלגברה בקיצור בסימון <math>\ (a,b)_{2,F}</math> או
<math>\ \left(\frac{a,b}{F}\right)_2</math>, ולפעמים סתם <math>\ (a,b)</math>.

במאפיין 2, <math>\ Q = F[x,y\,|\,x^2-x = a,\,y^2 = b,\,yx = xy+y]</math>; גם כאן זוהי אלגברת קווטרניונים לכל <math>\ a,b \in F</math> עם <math>\ b \neq 0</math>; את האלגברה הזו מסמנים בסימון <math>\ [a,b)</math>.

קטגוריה:תורת החוגים
פדרציה יהודית

פדרציה יהודית (באנגלית: Jewish Federation) היא צורת ההתאגדות המקובלת של גופים ומוסדות יהודיים לכדי ארגון מרכזי בקהילות היהודיות השונות ברחבי צפון אמריקה. הפדרציה מרכזת ומכווינה את פעולות המוסדות היהודיים השונים באותה קהילה, ובעיקר את גיוס התרומות מבני הקהילה ואת הקצאת הכספים בין התוכניות והמטרות היהודיות.

פדרציה יהודית פועלת כיום בכל מטרופולין בארצות הברית ובקנדה שבו קיימת קהילה יהודית, ובסך הכול קיימות 157 פדרציות כאלה ברחבי היבשת. בעבר היו מאוגדות הפדרציות השונות תחת מטריית מועצת הפדרציות היהודיות (CJF – Council of Jewish Federations), ובמקביל פעלו כזרוע מקומית לגיוס כספים של המגבית היהודית המאוחדת. מאז איחודה של מועצת הקהילות היהודיות עם המגבית היהודית המאוחדת בשנת 1999, אוגדו הפדרציות היהודיות המקומיות תחת מטריית הארגון המאוחד שנוצר – "איחוד הקהילות היהודיות" (UJC – United Jewish Communities), שבהמשך (2009) שינה את שמו ל"הפדרציות היהודיות של צפון אמריקה" (Jewish Federations of North America). 

חלק ניכר מפעילות הפדרציה נוגעת בהקמת, אחזקת ופיתוח התשתית לחיים יהודיים קהילתיים במסגרת הקהילה שבה היא פועלת, אך חלק חשוב אחר עוסק בגיוס כספים למטרות ציוניות וישראליות. במקרים רבים מאמצות פדרציות יהודיות קהילות ופרויקטים פילנתרופיים בישראל ומספקות להן תמיכה כספית ואחרת.

אחת לשנה בחודש נובמבר מתאספים נציגי הפדרציות השונות באספה הכללית של הקהילות היהודיות (GA - General Assembly), ועידה רבת משתתפים שמתארחת בכל שנה בעיר אחרת בצפון אמריקה, ואחת ל-5 שנים מתכנסת בירושלים.

==ראו גם==
*הפדרציות היהודיות של צפון אמריקה

קטגוריה:יהדות ארצות הברית: ארגונים
קטגוריה:יהדות קנדה
אצטדיון טיבולי

אצטדיון טיבולי טירול (בעבר טיבולי נוי; בגרמנית: Tivoli Neu, ) הוא אצטדיון רב תכליתי הנמצא בעיר אינסברוק שבאוסטריה. כיום משמש האצטדיון בעיקר למשחקי כדורגל והוא משמש כמגרשו הביתי של מועדון הכדורגל ואקר אינסברוק. תכולתו המקורית של האצטדיון הייתה 17,400 מקומות. לקראת משחקי יורו 2008 תכולתו הורחבה זמנית ל-30,000 מקומות, ולאחר הטורניר הוקטנה תכולתו ל-16,008 מקומות ישיבה. האצטדיון נקרא בתחילה "טיבולי נוי" (טיבולי החדש), על שם אצטדיון באותו השם שנסגר ב-2004. ב-2011 חתם מועדון הכדורגל המפעיל את האצטדיון על חוזה לנתינת חסות עם חברת השיווק של התיירות בחבל טירול. כחלק מן ההסכם, שונה שם האצטדיון למשך עשר שנים ל"אצטדיון טיבולי טירול".

==יורו 2008==
במהלך יורו 2008, אירח האצטדיון שלושה ממשחקי בית ד' בשלב הבתים.

===טבלת המשחקים באצטדיון===

{| class="wikitable"
|- align=center
!|תאריך
!|שלב
!|קבוצות
!|תוצאה
|-
|10 ביוני 2008||בתים - משחק ראשון|| ספרד - רוסיה||1-4
|-
|14 ביוני 2008||בתים - משחק שני|| ספרד - שוודיה||1-2
|-
|18 ביוני 2008||בתים - משחק שלישי|| שוודיה - רוסיה||2-0
|}

==קישורים חיצוניים==

* [https://web.archive.org/web/20080616082825/http://www.euro2008.uefa.com/countries/cities/city=1851/stadium/index.html האצטדיון] באתר יורו 2008
* [http://www.worldstadiums.com/stadium_pictures/europe/austria/innsbruck_tivoli.shtml האצטדיון] באתר World Stadiums
* [https://web.archive.org/web/20080513213011/http://www.stadiumguide.com/tivolineu.htm האצטדיון, לפני ששופץ] באתר Stadium Guide

==הערות שוליים==

קטגוריה:קצרמר אצטדיונים ומתקני ספורט
טיבולי נוי, אצטדיון
קטגוריה:אינסברוק: ספורט
ברגסלאגן

המכרה הגדול, סטורה סטטן, בעיר פאלון, [[דלארנה]]
מחוז המכרות של מרכז שוודיה, לעיתים נקרא גם ברגסלאגן (בשוודית: Bergslagen), הוא אזור היסטורי, תרבותי ובלשני בארץ סביאלנד, מרכז שוודיה. לתעשיות המטלורגיה והחציבה בברגסלאגן הייתה חשיבות גדולה כבר מימי הביניים. האזור נקרא "מחוז המכרות של מרכז שוודיה" כדי להבדילו ממאלמפלטן, מחוז מכרות בצפון שוודיה, בקרבת הערים קירונה ומאלמברייט.

שטחו של ברגסלאגן מתחלק על פני החבלים וסטמנלנד, דלארנה וורמלנד. בשטח המחוז נמצאות הערים נורה, פגרסטה, סאלה, פיליפסטד, לודוויקה והדמורה. גם חלקים מצפון החבל אסטרייטלנד, ודרום נארקה, יכולים להיכלל בשטחו, ולעיתים הם נקראים "דרום ברגסלאגן". הגדרה רחבה יותר של האזור כוללת אף חלקים מיסטריקלנד ומאופלנד.

המאבק על חשיבות ייצוא הברזל מברגסלאגן, ומאבקים טריטוריאליים בגבולה הדרומי של דנמרק, היו הסיבות העיקריות לפריצתו של מרד אנגלברקט ב-1434 ולעימותים שלאחריו, ובסופו של דבר גם לפירוקו של איחוד קאלמאר.

==קישורים חיצוניים==
* 

קטגוריה:שוודיה: חלוקה מנהלית
אצטדיון ורטרזה

אצטדיון ורטרזה הוא אצטדיון רב תכליתי הממוקם בעיר קלגנפורט שבאוסטריה. זהו המגרש הביתי של קבוצת הכדורגל אוסטריה קלגנפורט, ובעבר שימש גם את ס.ק. קרנטן. האצטדיון נקרא על שם אגם ורטרזה הסמוך.

האצטדיון הקודם (שנקרא Wörtherseestadion; גרמנית : )
נבנה בשנת 1960 והכיל 10,900 מקומות. הוא נהרס בשנת 2005 ובמקומו נבנה ההיפו ארנה. האצטדיון נבנה לקראת משחקי יורו 2008 עם תכולה של 32,000 מקומות, כאשר עם תום המשחקים תוקטן תכולתו ל-12,500 מקומות.

האצטדיון נחנך רשמית ב-7 בספטמבר 2007 במשחק ידידות בין נבחרות הכדורגל של אוסטריה ויפן לעיני 26,500 צופים.

==יורו 2008==
במהלך יורו 2008, אירח האצטדיון שלושה ממשחקי בית ב' בשלב הבתים.

===טבלת המשחקים באצטדיון===
{| class="wikitable"
|- align=center
!|תאריך
!|שלב
!|קבוצות
!|תוצאה
|-
|8 ביוני 2008||בתים - משחק ראשון|| גרמניה - פולין||0-2
|-
|12 ביוני 2008||בתים - משחק שני|| גרמניה - קרואטיה||2-1
|-
|16 ביוני 2008||בתים - משחק שלישי|| פולין - קרואטיה||1-0
|}

==קישורים חיצוניים==

* [https://web.archive.org/web/20080616082710/http://www.euro2008.uefa.com/countries/cities/city=1957/stadium/index.html האצטדיון באתר יורו 2008]
* [http://www.worldstadiums.com/stadium_pictures/europe/austria/klagenfurt_arena.shtml האצטדיון] באתר World Stadiums
* [https://web.archive.org/web/20080513151143/http://www.stadiumguide.com/wortherseenew.htm האצטדיון] באתר Stadium Guide

קטגוריה:קצרמר אצטדיונים ומתקני ספורט
קטגוריה:אצטדיוני כדורגל באוסטריה
קטגוריה:קלגנפורט
רד בול ארנה (זלצבורג)

היציע עם סמל רד בול
רד בול ארנה (גרמנית: Red Bull Arena) הוא אצטדיון כדורגל בואלס זיצנהיים, פרבר של זלצבורג, אוסטריה. האצטדיון נחנך רשמית במרץ 2003 והוא משמש כמגרשה הביתי של קבוצת הכדורגל רד בול זלצבורג.

תכולתו המקורית של האצטדיון הייתה 18,200 מקומות, אולם לקראת משחקי יורו 2008 הורחבה תכולתו ל-30,000 מקומות.

רד בול ארנה הוא האצטדיון היחיד בבונדסליגה האוסטרית שיש בו משטח סינתטי.

==יורו 2008==
במהלך יורו 2008, אירח האצטדיון שלושה ממשחקי בית ד' בשלב הבתים.

===טבלת המשחקים באצטדיון===
{| class="wikitable"
|- align=center
!|תאריך
!|שלב
!|קבוצות
!|תוצאה
|- 
|10 ביוני 2008||בתים - משחק ראשון|| יוון - שוודיה||2-0
|- 
|14 ביוני 2008||בתים - משחק שני|| יוון - רוסיה||1-0
|-
|18 ביוני 2008||בתים - משחק שלישי|| יוון - ספרד||2-1
|}

==קישורים חיצוניים==

* 
* [https://web.archive.org/web/20080616093824/http://www.euro2008.uefa.com/countries/cities/city=2685/stadium/index.html האצטדיון] באתר יורו 2008
* [http://www.worldstadiums.com/stadium_pictures/europe/austria/salzburg_stadion.shtml האצטדיון] באתר World Stadiums
* [https://web.archive.org/web/20080409145807/http://www.stadiumguide.com/salzburgnew.htm האצטדיון] באתר Stadium Guide

קטגוריה:אצטדיוני כדורגל באוסטריה
קטגוריה:רד בול
קטגוריה:רד בול זלצבורג
קטגוריה:זלצבורג: מבנים
ועדת המדע והטכנולוגיה

ועדת המדע והטכנולוגיה של הכנסת עוסקת בענייני מחקר ופיתוח מדעי וטכנולוגי.

כבר בשנת 1973 ביקש חבר הכנסת מרדכי ביבי להקים ועדה למדע וטכנולוגיה, אולם מבוקשו לא ניתן לו.
הוועדה הוקמה בשנת 1997, במהלך כהונת הכנסת הארבע עשרה, תחת השם "הוועדה לענייני מחקר ופיתוח מדעי וטכנולוגי".

תחומי עיסוקה של הוועדה הם: מדיניות מחקר ופיתוח אזרחי בישראל, טכנולוגיות מתקדמות, מחקר ופיתוח סביבתי, מחקר מדעי באקדמיה הישראלית למדעים, מחקר מדעי שלא במוסדות להשכלה גבוהה, מכוני מחקר, מדענים ראשיים של כלל משרדי הממשלה, מועצה לאומית למחקר ולפיתוח, קרנות מחקר, מידע. כמו כן משולבת פעילות הוועדה בדיונים הנערכים בוועדות הכנסת השונות בכל הנוגע למחקר ופיתוח בתחומי תשתיות, בריאות, השכלה גבוהה, קליטת מדענים עולים ונושאים אחרים.

בשנת 2003 הוחלף שם הוועדה לשמה הנוכחי - ועדת המדע והטכנולוגיה.

לוועדה שתי ועדות משנה:
*ועדת משנה לנושא החלל
*ועדת משנה לקידום טכנולוגיות לאנרגיה מתחדשת - פיקוח ומעקב אחר יישום החלטות ועידת פריז

ברוב הכנסות מאז הכנסת ה-17, ראשות הוועדה ניתנה לחבר כנסת מהאופוזיציה.

==יושבי ראש הוועדה ==
{| class="wikitable"
!
!כנסת
!שנות פעילות
!יושב ראש
!תמונה
!מפלגה
|-
|1
|rowspan="2" |הכנסת הארבע עשרה
|13 בינואר 1997 – 19 באוקטובר 1998
|דליה איציק
העבודה
|-
|2
|19 באוקטובר 1998 – 7 ביוני 1999
|מיכאל נודלמן
ישראל בעליה, עלי"ה
|-
|3
|הכנסת החמש עשרה
|14 ביולי 1999 – 17 בפברואר 2003
|ענת מאור
מרצ
|-
|4
|rowspan="2" |הכנסת השש עשרה
|10 במרץ 2003 – 28 ביולי 2004
|מלי פולישוק-בלוך
 rowspan="2" |הליכוד
|-
|5
|28 ביולי 2004 – 17 באפריל 2006
|לאה נס
-
|6
|rowspan="2" |הכנסת השבע עשרה
|17 במאי 2006 – 25 ביולי 2007
|זבולון אורלב
האיחוד הלאומי-מפד"ל, הבית היהודי
|-
|7
|20 באוגוסט 2007 – 18 באוגוסט 2008
|בנימין אלון
האיחוד הלאומי-מפד"ל, מולדת - האיחוד הלאומי
|-
|8
|rowspan="2" |הכנסת השמונה עשרה
|6 במאי 2009 – 3 באוגוסט 2011
|מאיר שטרית
 rowspan="2" |קדימה
|-
|9
|3 באוגוסט 2011 – 5 בפברואר 2013
|רונית תירוש
-
|10
|הכנסת התשע עשרה
|7 במאי 2013 – 31 במרץ 2015
|משה גפני
 rowspan="2" |יהדות התורה
|-
|11
|הכנסת העשרים
|1 ביוני 2015 – 30 באפריל 2019
|אורי מקלב
-
|12
| rowspan="2" |הכנסת העשרים ושלוש
|1 ביולי 2020 – 5 בינואר 2021
|עינב קאבלה
 rowspan="2" |כחול לבן
|-
|13
|6 בינואר 2021 – 6 באפריל 2021
|יעל רון בן משה
|86x86 פיקסלים
|-
|14
|הכנסת העשרים וחמש
|4 בינואר 2023 – מכהן
|איימן עודה
|105x105 פיקסלים
|חד"ש-תע"ל
|}

==קישורים חיצוניים==

* 
* שידורי וידאו של [https://www.knesset.tv/committees/the-science-and-technology-committee/ ועדת המדע והטכנולוגיה], באתר [https://www.knesset.tv/ ערוץ הכנסת]
* 

==הערות שוליים==

*
מדע וטכנולוגיה, ועדת
קטגוריה:ישראל: מדע וטכנולוגיה